Ahlmark utga mange bøker og flere hundre artikler blant annet om politikk, litteratur og internasjonale konflikter, men har også skrevet lyrikk. Han engasjerte seg sterkt mot antisemittisme og støttet Israels sak, blant annet som nestleder i foreningen Samfundet Sverige–Israel i årene 1970 til 1997. Samtidig var han også kritisk til deler av den offisielle israelske politikken, særlig knyttet til bosetningspolitikken. I boken (1970), som Ahlmark skrev sammen med Ernst Klein og Thomas Hammarberg, tok han til orde for en tostatsløsning i Israel-Palestina-konflikten.